Gauteng-damvlakke styg terwyl Wes-Kaapse damme bly daal | Maroela Media
Gauteng-damvlakke styg terwyl Wes-Kaapse damme bly daal
Meeste damme in Gauteng is byna vol danksy volgehoue reën onlangs in die provinsie, aldus ŉ weeklikse verslag van die departement van water en sanitasie.
Die gemiddelde damvlakke in Gauteng is 101%, gevolg deur die Vrystaat (92.2%) en Mpumalanga (81.7%), het Sputnik Ratau, woordvoerder van die departement, gesê.
Volgens weervoorspellings deur die Suid-Afrikaanse Weerdiens word reën oor die volgende twee weke in KwaZulu-Natal verwag. Die huidige damvlakke in KwaZulu-Natal is 64.7%.
Die nasionale vlak is 77.6%, ŉ verbetering van 2.3% in vergelyking met 2017.
Damme in die droogtegeteisterde Wes-Kaap neem egter weekliks af met ŉ gemiddeld van 17.6%. Voëlvleidam, wat Kaapstad van water verskaf, het van 14.2% verlede week gedaal tot 14.1%. Bergrivier, wat ook water aan Kaapstad verskaf, het met 2% gedaal van 43.4% tot 41.1%.
Clanwilliamdam aan die Wes-Kaap is byna heeltemal droog en die plaaslike munisipaliteit maak van watertenks gebruik om plaaslike inwoners van water te voorsien.
Indien daar nie binnekort reën in die provinsie val nie, sal betrokke munisipaliteite selfs strenger waterbeperkings moet toepas. Stad Kaapstad het reeds vroeër vanjaar vlak 6B-waterbeperkings begin toepas. Die winterreën sal na verwagting aan die einde van April of aan die begin van Mei begin.
Damvlakke in die Oos-Kaap het ook gestyg en Macubeni en Cacadu is 100% vol. Ander damme wat ook vol is, is Sandile in Keiskamma, Binfield in Tyume, Mabeleni in Mhlahlane, Umtata, Ntyenetyana, Belfort in Mafube en Tsojana.
Damvlakke in Noordwes is op 72.9% en Boegoeberg in die Vrystaat staan op 116.7%. Dit word gevolg deur Bon Accord op 107.2% en die Vaal (aan die Vrystaat-kant) op 106.7%.
Die departement doen ŉ beroep op alle Suid-Afrikaners om steeds water te bespaar.
Borgtog vir polisiebeampte wat glo ooggetuie laat vermoor
Polisie op soek na Ysterman-atleet
en in sie gesig van hierdie verskriklike droogte sien die munisipaliteit van einate kaapstad kans om water met 35% te verhoog om (hou vas) oo te maak vir hulle verlies van waterverkope. word wakker!!!!!
Wonder · 1 jaar gelede
Vaaldam is 106.7% aan Vrystaatkant, wonder hoeveel aan Gauteng- en Mpumakant?
Alwyna · 1 jaar gelede
Wonder self…hy hel seker oor na die Vrystaatkant…
Is Boegoeberg dam nou in die Vrystaat?
Boerseun · 1 jaar gelede
Het Limpopo nie damme nie?
Penellope Jones · 1 jaar gelede
Bly maar net glo, vertrou en bid dat dit sal reen in die droogte geteisterde gebiede.